**Վարուժան Սրապյան**

**Չոբանյան ինստիտուտի (Փարիզ) հիմնադիր նախագահ**

**«Եվրոպան և Արևելքը» հանդեսի գործադիր տնօրեն**

**05.10.2012, Aghavnadzor, Armenia**

**Հարգելի բարեկամներ,**

Ես կփորձեմ ձեզ ներկայացնել Ֆրանսիայում գործող Չոբանյան ինստիտուտի գործունեությունը: Սակայն, մինչ այդ, կցանկանայի հստակեցնել «հայկական լրատվամիջոցներ» հասկացությունը:

 Այսօր լրատվամիջոցները, ավելի քան երբևէ, խիստ կարևոր նշանակություն ունեն տեղեկատվության և ապատեղեկատվության ոլորտի պատերազմում:

Ի՞նչ պետք է հասկանալ «հայկական լրատվամիջոցներ» ասելով: Հայերի կողմից ստեղծված և ղեկավարվող լրատվամիջոցնե՞ր: Թե՞ դրանք ամսագրեր, թերթեր, պատկերազարդ հանդեսներ կամ գրքեր են, որոնք քննարկում են միայն հայերին վերաբերող թեմաներ: Կամ գուցե «Թինկ թանկ» (գիտահետազոտական ինստիտուտ) ծառայության գործիքնե՞ր` նախատեսված քարոզչության և հակաքարոզչության համար:

**ՄԻ ՔԱՆԻ ՕՐԻՆԱԿ**

**Պիտակավորված լրատվամիջոցներ**

Եթե վերցնենք թուրքական լրատվամիջոցները, ապա, անկախ այն բանից, թե դրանք ում են հարում` զինվորականությանը, թե ներկայիս իսլամական իշխանությանը, վստահաբար կարող ենք ասել, որ երկու դեպքում էլ, ընդհանուր առմամբ, գործ ունենք թուրքական դրամի իշխանության տակ գտնվող թուրքական լրատվամիջոցների հետ, որոնք ձևավորում են Թուրքիայի հասարակական կարծիքը:

**Զանգվածային լրատվամիջոցներ**

Բայց եթե վերցնենք արևմտյան երկրներում զանգվածային լրատվամիջոցներից ընդամենը երեքը`«Թայմս» շաբաթաթերթը` ԱՄՆ-ում, «Նուվել Օբսերվատորը» և «Լիբերասյոնը»` Ֆրանսիայում, կարո՞ղ ենք արդյոք ասել, որ դրանք հրեական լրատվամիջոցներ են: Իհա՛րկե ոչ: Մինչդեռ հարյուրի հասնող օրինակների մեջ այս երեքի դեպքում, որոնք վիթխարի ազդեցություն ունեն հասարակական կարծիքի վրա, դրամական հոսքերի ետևում կանգնած են հրեական ծագում ունեցող անձնավորություններ:

Առաջին դեպքում լրատվամիջոցները, լինելով հստակորեն պիտակավորված, արտահայտում են միանգամայն կանխատեսելի կարծիք` հասցեագրված որոշակի լսարանի, որը «իր» թերթում ցանկանում է փնտրել իրեն հետաքրքրող թեմաներ, որոնց վերաբերյալ ինքը արդեն ունի իր սեփական կարծիքը: Այս լրատվամիջոցները չնչին ազդեցություն ունեն միջազգային առումով և ավելի շատ նախատեսված են ներքին լսարանի համար:

Երկրորդ դեպքում լրատվամիջոցների բովանդակության 90-95%-ը կազմում է հասարակության լայն շերտերին հասանելի թեմաներ, որոնք, սակայն, առանձնակի շահեր չեն հետապնդում: Փոխարենը, հիմնական ուղերձը, որ ցանկանում են հաղորդել որևէ գործ առաջ տանելու կամ որևէ լոբբիի փոխանցելու համար, աչքի չի զարնում ընդհանուրի մեջ և կազմում է տվյալ լրատվամիջոցի բովանդակության ընդամենը 5-10%-ը: Այսպիսով, ընթերցողն ունենում է միանգամայն անաչառ տեղեկատվություն ստանալու զգացում` վստահ, որ այս դեպքում գործ ունի ոչ թե որևէ հարցի ջատագովի կամ հանուն այդ հարցի պայքարողի, այլ չեզոք մի մասնագետի հետ:

Մեր կարծիքով, այսօր հայերին պակասում են այնպիսի լրատվամիջոցներ, որոնք հասանելի կլինեն հասարակության լայն շերտերին և կկարողանան անուղղակի ուղերձներ հղել` մեր գործը պաշտպանելու կամ մեր հակառակորդին հեղինակազրկելու համար:

**Չոբանյան ինստիտուտ**

Ինստիտուտը հիմնադրվել է 2004թ. հոկտեմբերին` Արշակ Չոբանյանի մահվան 50-ամյա տարելիցի առթիվ, ինչպես նաþ, առաջին հերթին, Եվրամիության մեջ Թուրքիայի անդամակցության շուրջ տարվող բանակցություններում թուրքական հարցի վերաբերյալ եվրոպական և, հատկապես, ֆրանսիական լրատվամիջոցների գաղտնապահ լռությունը հաղթահարելու համար:

Մեր թիրախները, գրեթե առանց բացառության, հանդիասնում են ծագումով ոչ հայերը: Դրա հետ մեկտեղ` մենք հրաժարվում ենք սահմանափակվել միայն Հայկական հարցի շրջանակներում:

Մեր ինստիտուտի ղեկավար խորհուրդը բաղկացած է 7 հոգուց: Գումարած` 50 կամավոր օժանդակողներ, որոնք մասնակցում են ինստիտուտի աշխատանքներին և հոդվածներ են գրում «Եվրոպան և Արþելքը» հանդեսի համար: (Huffington Post) Մենք դրամական ոչ մի օժանդակություն չենք ստանում որþէ պետությունից կամ որևէ քաղաքական կուսակցությունից: Մեր բյուջեն ձþավորվում է միայն անդամավճարների և նվիրատվությունների շնորհիվ:

Մեր առջþ դրված նպատակներեն մեկը մշակութային է` հայկական մշակութային գանձերը ճանաչելի դարձնել Ֆրանսիայում, իսկ ֆրանսիալեզու մշակույթը` Հայաստանում:

**Երկրորդ նպատակը քաղաքական է:**

**Հայկական հարցը**

Մեր տեսանկիւնեն հայկական հարցը չի սահմանափակվում սոսկ ցեղասպանության ճանաչմամբ և ոչ էլ նույնիսկ դրան հաջորդող հատուցումներով: Մեզ համար հայկական հարցը հայ ժողովրդի շահերի պաշտպանությունն է, որը բնականաբար, ընդգրկում է ինչպես Հայաստանը, այնպես էլ Սփյուռքը:

**Աշխարհաքաղաքական խնդիրներ**

Ուղղակի կամ անուղղակի կերպով Հայաստանի Հանրապետության և Արցախի անվտանգությանը սպառնացող, ինչպես նաև Հայաստանի սահմաններից դուրս հայերի առօրյա կյանքին վերաբերող հարցերի վերլուծություն:

 Տեղեկատվական և բացատրական մշտական աշխատանք Արևմուտքի ազդեցիկ մարդկանց շրջանում

Առաջին հերթին նկատի ունեմ ֆրանսիացի և եվրոպացի քաղաքական գործիչներին, ինչպես նաև ոչ կառավարական կազմակերպությունների պատասխանատուներին, լրագրողներին, մարդու իրավունքների պաշտպաններին:

**Երևան հանել հակառակորդի սխալները þ ծրագրերը**

Այս հարցում մենք կարծում ենք, որ, լրատվամիջոցների կատարած աշխատանքներին զուհահեռ, Հայաստանի Հանրապետությունը նույնպես պետք է օգտագործի ամեն առիթ` միջազգային մակարդակով իր ձայնը բարձրացնելու þ բազմապատկելու բողոքների թիվը Թուրքիայի և Ադրբեջանի դեմ: Ես նկատի ունեմ վերջին շրջանի թարմ օրինակները` 2011թ. հունիսին Փարիզում Յունեսկոյի կազմակերպած հայկական խաչքարերի ցուղահանդեսի սաբոտաժը Ադրբեջանի կողմից և, իհարկե, մարդասպան Սաֆարովի գործը:

**Այս նպատակին հասնելու համար գործի դրվեցին հետþյալ մեխանիզմները**

«Եվրոպան և Արþելքը» հանդեսը. Այս շարքի զրո համարն էր` «Եվրոպա և Արևելք» համարն էր` «Եվրոպա և Թուրքիա. վճռական խաղագումար» վերնագրով:

Հանդեսի ֆրանսերեն-անգլերեն երկլեզվյան տարբերակը առաջին անգամ լույս տեսավ 2005թ. սկզբին: Ունինք նաեւ համապատասխան Պլոկ եւ Թուիդդերի էչեր:

Չոբանյան ինստիտուտը ֆինանսավորել կամ համաֆինանսավորել է մեկ տասնյակից ավելի քաղաքական, աշխարհաքաղաքական և էսսեատիպ գրքեր:

Մասնակցել ենք հեռուստատեսության և ռադիոյի տարբեր հաղորդումների կազմակերպել ենք սեմինարներ մեր իստիտուտում կամ մասնակցել ենք մի շարք այլ ոչ կառավարական կազմակերպությունների կազմակերպած սեմինարներին:

**ԵԶՐԱԿԱՑՈՒԹՅՈՒՆ**

Մենք կարծում ենք, որ հայկական հարցը պաշտպանելու մեր գործողությունները անարդյունավետ կլինեն, եթե գնանք թուրքական կառավարության և թուրքական լոբբիի հետ առճակատման ճանապարհով, մի բան, որը ոչ մի շոշափելի արդյունք չի տվել նախորդ տասնամյակների ընթացքում և, մեր համոզմամբ, մատնված է ձախողման նաþ առաջիկա տարիներին£ Փողոցներում դրոշներ այրելով և թուրքերի դեմ թշնամական լոզունգներ (նշանաբան) գոռալով ոչ մի արդյունքի չենք հասնի:

Հարկավոր է փոխել ռազմավարությունը և մարտավարությունը` դիմակայելու համար մի հակառակորդի, որը մեզնից շատ բնակչություն ունի, ավելի հարուստ է և ունի ավելի ճարպիկ դիվանագիտություն:

Վերցնենք, թեկուզ, Ֆրանսիայում թուրքական լոբբիի վերջին օրինակը þ փորձենք դասեր քաղել: Ես նկատի ունեմ 2009թ. Փարիզում հիմնադրված «Բոսֆոր» իստիտուտը, որի մասին մենք հանգամանորեն անդրադարձել էինք «Եվրոպան և Արþելքի» վերջին համարում. «Հուշերի պատերազմ»: Սա այն կազմակերպությունն է, որը գործում է` նպատակ ունենալով չեղյալ համարել հայոց ցեղասպանության ժխտումը արգելող օրենքը: Նրանց ուժը միայն ֆինանսական չէ: Դա նաև նրա անդամների ընտրությունն է, հատկապես գիտական կոմիտեն, որի կազմի մեջ կան մոտ հարյուր մարդ` կեսը թուրք, կեսը` ֆրանսիացի, ընդ որում` թե՛ աջ, թե՛ ձախ թեքումով քաղաքական գործիչներ (նախարարներ, պատգամավորներ և այլն), ինչպես նաþ լրագրողներ, պրոֆեսորներ, մտավորականներ, պատմաբաններ… «Բոսֆոր» ինստիտուտի նպատակը, որը առատորեն ֆինասավորվում է թուրք գործարարների կազմակերպության, TUSIAD-ի կողմից, Թուրքիային Եվրամիության մեջ մտցնելն է: Սա առաջին հերթին, բիզնեսի համար է: Ընդամենը մեկ նպատակ և շատ փող` իրենց նպատակին հասնելու համար, և լոբբիինգ, որը սկսվել է 2004-ին` և նպատակին հասնելու որոշակի տարեթիվ` 2014 թվականին: Դրա համար նրանք գործադրում են կրկնակի ճնշում. մի կողմից` եվրոպական քաղաքագետների, իսկ մյուս կողմից` թուրք ղեկավարների վրա: Մենք մեր հոդվածներում փաստերով մատնանշեցինք գոյություն ունեցող կապերը այս մարդկանց միջþ, նրանց պատկանելությունը տարբեր շրջանակների և նրանց թուրքամետ քարոզչությունը ինչպես Ֆրանսիայի խորհրդարանում, այնպես էլ զանգվածային լրատվամիջոցներում:

Այսպիսով, հայկական հարցի պաշտպանների կողմից կատարված յուրաքանչյուր քայլ, որը կարող է դանդաղեցնել, ասել կուզե` ի չիք դարձնել նրանց նպատակը, շահած ճակատամարտ է և խոչընդոտում է նրանց ծրագրերին:

Եվրոպայի, հատկապես Փարիզի և Բրյուսելի թուրքական լոբբիները ձգտում եմ Թուրքիան ներկայացնել որպես հանրապետական, աշխարհիկ և ժողովրդավարական երկիր: Ինստիտուտում մեր դերը Թուրքիան որպես ֆաշիստական, իսլամական և բռնատիրական երկիր ներկայացնելն է: Դա մենք անում ենք` հենվելով լուրջ ուսումնասիրությունների վրա, հղում անելով անգամ թուրքերեն հրատարակություններն ու մատնացույց անելով ծայրահեղ ազգայնամոլության հստակ օրինակներ, որոնք վերցված են առօրյա կյանքից:

Մենք պետք է հասնենք այն բանին, որ թուրք ղեկավարների գլուխներում բարձրացնենք հետևյալ հարցը` ցեղասպանության ճանաչումը և փոքրամասնությունների իրավունքները հարգելը թանկ է նստելու նրանց վրա, և` նույնպես հակառակը. պետք է նրանց ցույց տալ, որ ցեղասպանությունը չընդունելը և փոքրամասնությունների իրավունքները չհարգելը, շատ կարճ ժամկետում, իրենց վրա շատ ավելի թանկ կնստի:

**Շնորհակալություն ուշադրության համար**